Aalborg Stiftstidende, 1829-09-05
Deres Majestæt, Naturen har skjænket det nordlige Tydsklands Sletter dette Erts i store Masser; man finder det i betydelig Udstrækning fra Oderen indtil Neder Rhinen; den har ogsaa rigeligen tildeelt deres Majestæts Stater dette nyttige og uundværlige Material; men her ere Forholdenne vanskeligere og ugunstigere for Den, der begynder med et Jernværk, end i Preussen og Sachsen; her udfordres Dampmaskiner, og vidtløftig Jldebrændsel-Transport; der kan man ofte disponere over hyppige og stærke Vandfald, og have store Skove i Nærheden; men fornemmeligen have Jernværkseierne i visse dem anviste Distrikter Ret til at udvinde det derværende Erts, imod en af Regieringen fastsat Afgift. Betragtet fra Statshuusholdningens Side vil der ikke befindes noget Haardt i denne Foranstaltning; thi det Terrain, hvor dette Erts findes, er ufrugtbart, hvorimod Jerntilvirkningen maa være enhver Stat, formedelst Materialets Uundværlighed, for vigtig til ikke paa alle Maader at befordre det; desuagtet vilde saadanne Foranstaltninger, her anvendte, let ansees som Jndgreb i Privat-Retten, og derfor kunne ikkun mange Erts-Sælgeres frie Concurrence, udelukkende Privilegium, besværet Udførsel af det raa Material, og den alt formaaende Tid, paa nogen Maade frembringe nogenlunde gunstige Forhold I dette her fremsagte maa nu søges Grundene til at Masovnens Drift for en Tid er udsat, og Erfaringen har retfærdiggjort dem; derimod maatte jeg være i bange Uvished om, hvorledes Deres Majestæt, hvorledes de Kongelige Authoriteter, ville optage dette Tøve. Overalt ventede man at Smeltningen af Landets Erts skulde begynde, og de første Jndretninger som her foretoges, vare til at benytte gammelt og raat Jern. J denne ubehagelige Stilling var jeg stædt, da Deres Majestæt beærede dette unge, i første Anlæg værende, Værk med Deres Allerhøieste Nærværelse den 19de Juni 1827; nu behagede det Allerhøistsamme med viis landfaderlig Deeltagelse at bestemme, at jeg skulde gaae gradatim tilværk, og mit inderligste Ønske blev derved opfyldt; min vaklende, ubehagelige Stilling blev derved hævet. Uden denne Kongelige befaling havde jeg muligen været tvungen til paa en farlig Maade at maatte overile mig; Følgerne deraf havde jeg forudseet. Med denne befaling tilintetgjordes mine Modstanderes uoverlagte Yttringer og Beskyldninger; efter min egen Overbeviisning befandt jeg mig i den lykkeligste Stilling, da min Fremgangsmaade havde fundet Deres Kongelige Majestæts Bifald; og ligesom min Stilling bliver fastere og fastere, tør jeg ogsaa frimodigen forsikkre Deres Majestæt, at jeg, saafremt Gud skjænker mig Sundhed, efterhaanden skal opfylde alt til allerhøieste Tilfredshed, muligen ogsaa omvende, om ikke beskæmme, mange Modstandere, som aldeles benægte Muligheden af at udvinde Jern af dette Erts, og af at dette Værk kan bestaae. "Deres Majestæt, vi ere overbeviste om at have været virksomme i Ordets egentlige Betydning, om ogsaa Resultaterne endnu ere mindre iøienfaldende; jeg troer at have handlet med Overlæg - og var aldrig saa letsindig, ikke at have erkjendt det Betænkelige i min Stilling. Jkke alene Opoffrelsen af en betydelig Deel af min Formue, men ogsaa Mængdens bittreste Spot vilde være falden i min Lod, om Udfaldet var bleven uhældigt. "Hvad der var at undersøge og beregne havde jeg overtænkt forinden jeg skred til Udførelsen; dette kunde ikke skuffe mig; hvad der stod til at befrygte i de første Aar af Anlægets Begyndelse, hvad jeg endnu dagligen maa frygte for, det er mulige, uforudselige uafvendelige Ulykkestilfælde, som det ikke staaer i noget Menneskes Magt at forebygge. "Jeg har ikke agtet tvende Aar fulde af Møisommeligheder, Vanskeligheder og store Opoffrelser, og min Standhaftighed er sat paa en meget alvorlig Prøve; men under Deres Kongelige Majestæts Beskyttelse vedbliver jeg at tragte efter at naar mit Maal, og jeg haaber engang at skulle opnaae den skjønneste Belønning, den bedste Landsfaders bifald, og Bevistheden, om at have været mit Fædreland nyttig. Det lidet, som vi hidtil have leveret af støbte Varer, finder Kyndiges bifald, og en Afsætning, som overgaaer Forventningen; hvad vi have præsteret i Maskinfaget, derom vidne høist fordeelagtige Beviser; hvad vi fremdeles ville præstere - hviler i den tilkommende Tids Skjød, men, saafremt menneskelige Slutninger berettige til Forventninger, ere disse os gunstige, og, vorde Ønsker bønhørte, haaber jeg, at dette Værk skal engang i alle dets Dele fuldstændigen udføres, og vorde Grundvolden og Moderen til en ny Jndustrigreen i Deres Majestæts Stater. "Allernaadigste Konge, ikke uden inderlig Jnteresse skue Deres troe Undersaatter paa dette Værks Fremspiren; det er begyndt til en Tid, da tidligere feilslagne Forhaabninger endnu ere i frisk og ængstelig Minde; Mistroe omringer det allevegne, men det vil stadigen skride frem paa denne tornefulde Bane; det vil søge at byde Spidsen til dets meest haardnakkede Fjender, Fordom, Uvidenhed og Misundelsen. Maatte dette Exempel være lykkeligt, maatte den Glæde være forbeholden Anlæggeren af Carlshutten og hans, ved ugunstige Forhold og Ulykkes-Tilfælde ikke modløs blevne Venner, Dhrr. Renk i Neumünster, for Deres Majestæt at kunne fremføre Beviis paa, at virkeligen en stor Deel af Deres Stater ere skikkede til at modtage alle de Velsignelser, som Jndustrien kan tilveiebringe: da vilde det ved Englands System næsten upaalidelige Agerbrug ikke længer blive næsten den eneste Næringskilde; da vilde vi erholde et nyt Sving, og Tiltro til industrielle Foretagender vilde fremlokkes, og vore Efterfølgere vilde vises en jevn Bane; men i ethvert Tilfælde vil vor Skjæbne være af vigtig Jndflydelse paa den nu opvakte Haandteringsflid i Deres Majestæts Hertugdømmer.